Kamu bisa jelasin ke aku soal Ongol-ongol dalam bahasa bali?

Jaja ongol-ongol inggih punika silih tunggil soroh sanganan Bali. Jaja ongol-ongol malakar saking tepung hunkwé. Bahan sané kaanggén ngaryanin jaja ongol-ongol punika minakadi tepung hunkwe, gula pasir, gula Bali, yéh, miwah uyah. Jaja ongol-ongol warnannyané coklat. Tepung hunkwé punika sakadi tepung sagu utawi kanji. Jaja ongol-ongol wentuknyané sakadi agar-agar.

Ritatkala makarya jaja ongol-ongol, tepung hunkwé utawi tepung sagu punika kalablab sareng yéh, gula bali miwah uyah ngantos lebeng. Yéning sampun lebeng, jaja ongol-ongol wentuknyané kental tur nyangket sakadi bubuh. Yéning sampun dingin, jaja ongol-ongol kapotong-potong tur salanturnyané kagenahang nyuh sané sampun makikih ring ajengnyané. Jaja ongol-ongol makéh kaadol ring pasar-pasar tradisional.